Rīgā, 2024.gada 18.jūnijā **Profesionālās ievirzes sporta skolas „Pārdaugava” vecākiem**

Cienījamie vecāki!

Paldies jums par sniegto atbalstu izglītības iestādes akreditācijā! Esam pateicīgi tiem vecākiem, kuri piedalījās intervijās ar akreditācijas ekspertu komisiju, kā arī visiem vecākiem, kuri atbalsta skolas ikdienas darbu. Šobrīd, kad akreditācija ir noslēgusies, vēlamies jūs īsi informēt par tās rezultātiem.

Apkopojot visu iegūto informāciju, akreditācijas ekspertu komisija savā ziņojumā ir paudusi šādus secinājumus:

Profesionālās ievirzes sporta skola „Pārdaugava**”** ir akreditējama uz 6 gadiem, apliecinot, ka skolas darbība atbilst ļoti labam kvalitātes līmenim.

Profesionālās ievirzes sporta skolas „Pārdaugava**”** stiprās puses ir individualizētais un personalizētais atbalsts izglītojamajiem, papildus nodarbības gan treneru klātbūtnē, gan individuāli, izmantojot izglītības iestādes materiālo bāzi; izglītojamo un absolventu augstie sasniegumi, īpaši hokejā, kā arī skolas sadarbība ar vecākiem, kopienas piederības apziņa, darbs ar pedagoģisko personālu, vadības komandas sinerģija, vadītāja pozitīvā komunikācija un ētika – faktori, kas veicina pozitīvu mikroklimatu, paaugstina visu pušu motivāciju un piesaista izglītojamos izglītības iestādei - tas viss sekmē augstos izglītojamo sasniegumus un motivāciju ievirzes izglītībai.

Akreditācijas ekspertu komisija, veicot savu darbu, izmantoja šādas metodes:

1. Attālinātas intervijas ar skolas direktoru, metodiķi, pedagogiem, dibinātāju, izglītības iestādes padomes un vecāku pārstāvjiem un izglītojamo pārstāvjiem.
2. Treniņnodarbību vērošana klātienē.
3. Skolas apskate kopā ar skolas vadību.
4. Dokumentu izpēte (skolas pašnovērtējuma ziņojums, attīstības plānošanas dokumenti, audzēkņu sasniegumi un to vērtēšanas kārtība, informācija skolvadības sistēmā E–klase, audzināšanas darba prioritātes, pedagogu izglītības un profesionālās kvalifikācijas atbilstība).

Kā svarīgākos turpmākajos gados skolai veicamos darbus akreditācijas ekspertu komisija ir noteikusi: a)izglītības iestādes padomē iesaistīt izglītojamo pārstāvjus;

b) anketēšanā vairāk iesaistīt vecākus un izglītojamos.

 Novēlu jums sekmīgu turpmāko sadarbību ar izglītības iestādes vadību un pedagogiem!

Ekspertu komisijas vadītājs Vilis Deksnis